ইন্টারস্টিটিয়াল লাং ডিজিজ , বা সংক্ষেপে আইএলডি-জটিল এই ফুসফুসের রোগেই আক্রান্ত সৌগত৷ ২০১১ সালে যখন রোগটা ধরা পড়ে তখন সবে ক্লাস সেভেন৷ ততদিনে বাবা সিদ্ধার্থশঙ্কর বক্সিরও ধরা পড়েছে এই রোগ৷ ২০১২ সালে মারা যান সিদ্ধার্থশঙ্কর৷ ততদিনে অবশ্য গৃহবন্দি হয়ে গিয়েছে সৌগত৷ অক্সিজেন ছাড়া শ্বাস নিতে না -পারা ছেলেটার স্কুল যাওয়া বন্ধ করতে হয়েছে৷ এমন পরিস্থিতিতে পড়ার পাট চুকিয়ে দেওয়াটাই হয়তো ভবিতব্য ছিল সৌগতর৷ কিন্ত্ত , শিক্ষার হাত ছাড়েনি সে৷ &lsquo;আমরা নবনালন্দা কর্তৃপক্ষের কাছে কৃতজ্ঞ যে , ওঁরা আমার ছেলেকে স্কুলের রেগুলার পড়ুয়া হিসেবে পড়াশোনা চালিয়ে যেতে দিয়েছেন ,&rsquo; বলেন প্রতিমা বক্সি৷ আর সৌগত ? &lsquo;আমি কৃতজ্ঞ আমার মাস্টারমশাইদের কাছে৷ লিটারেচার ভালো লাগে খুব৷ তাই আর্টস নিয়েই পড়ব৷ &rsquo;সৌগত বক্সি , নবনালন্দা স্কুল , প্রাপ্ত নম্বর ৪৬৩৷